[image: image1.png]



[image: image2.png]CinemArt
|||





Ebenezer: Vianočná koleda 
(Ebenezer) 
Premiéra: 12. 11. 2026 

UIP – Paramount, USA, 2026 
Réžia: Ti West
Scenár: Nathaniel Halper, Charles Dickens (autor predlohy)
Kamera: Checco Varese
Hrajú: Johnny Depp, Rupert Grint, Andrea Riseborough, Sam Claflin, Daisy Ridley, Ian McKellen
Existujú ľudia, ktorí nemajú radi Vianoce. A potom tí, ktorí ich priam nenávidia. Medzi nimi vyniká istý Ebenezer Scrooge. Johnny Depp si pripisuje rolu ďalšieho mimoriadneho čudáka v adaptácii klasiky, Vianočnej koledy Charlesa Dickensa.
Ebenezer Scrooge (Johnny Depp) miluje jedinú vec na svete. Peniaze. Naopak priam nenávidí všetko, čo si bežní ľudia v živote v radosti užívajú, ako napríklad Vianoce. V období najkrajších sviatkov v roku preto býva veľmi nevrlý a je lepšie vyhnúť sa mu veľkým oblúkom. To bohužiaľ nemôže urobiť jeho upracovaný zamestnanec Bob Cratchit (Rupert Grint), ktorý by chcel stráviť sviatky s rodinou, ale ako by mohol o niečo také vôbec požiadať? Skrátka, Ebenezer je naničhodník, ktorý robí ľuďom zo života peklo a vôbec ho neznepokojuje, že by nejaké peklo mohlo čakať aj na neho. Všetko zmení jedna noc, počas ktorej Ebenezera postupne navštívia štyria duchovia a vykreslia mu jeho budúcnosť v poriadne temných farbách. Bude len na ňom, či sa osudu vzoprie a pokúsi sa byť lepším. Aspoň trošičku.
Vianočná koleda Charlesa Dickensa jednoznačne patrí k tradíciám najkrajších sviatkov v roku. Dočkala sa už veľkého množstva filmových adaptácií, z ktorých je u nás asi najznámejšia animovaná verzia Roberta Zemeckisa z roku 2009 s Jimom Carreym v hlavnej úlohe. Verzia, s ktorou prichádza Ti West, možno len ťažko žánrovo zaradiť, režisér však sľubuje, že bude trochu temnejšia. „Podľa mňa ešte nikto nenakrútil verziu, v ktorej by tí duchovia boli naozaj strašidelní, tak som to skúsil,“ hovorí a pochvaľuje si spoluprácu s hlavnou hviezdou filmu: „Bolo jasné, že Johnny si pôjde to svoje. Ale nie je to Jack Sparrow, Wonka ani Nožnicovoruký Edward. Nikto z nich. Napriek tomu v jeho podaní Ebenezera všetky tie ikonické postavy cítite.“
Prístupnosť: 

nevhodné skupinu maloletých do 15 rokov
Deskriptor obsahu:  strach
Žáner:


fantasy/dráma

Verzia: 

slovenské titulky, český dabing
Dĺžka:


116 minút 

Formát:

2D DCP, zvuk 5.1 a 7.1 , ATMOS
